राज्य निर्वाचन विभाग के अनुसार तीसरे चरण में मुखिया और सरपंच के 875-875, ग्राम पंचायत सदस्य के लिए 11,875, पंचायत समिति सदस्य के लिए 1191, पंच के लिए 12,081 और जिला परिषद सदस्य के 123 पदों के लिए मतदान होगा। इसके लिए कुल 87,092 उम्मीदवार चुनाव मैदान में हैं। तीसरे चरण के तहत 37 जिलों के 54 प्रखण्डों में 52,08,218 मतदाता अपने मताधिकार का प्रयोग करेंगे। उल्लेखनीय है कि प्रतिबंधित संगठन भारतीय कम्युनिस्ट पार्टी (माओवादी) ने चुनाव के बहिष्कार का ऐलान किया है। राज्य में दो चरणों का मतदान सम्पन्न हो चुका है। राज्य में 18 मई तक पंचायत चुनाव 10 चरणों में कराए जाएंगे।